নিজস্ব প্রতিবেদন:  ফের মেট্রোয় আত্মহত্যার চেষ্টা। অফিস টাইমের শুরুতেই কালীঘাট স্টেশনে আত্মহত্যার চেষ্টা করে এক যুবকের। বন্ধ টালিগঞ্জ থেকে রবীন্দ্রসদন পর্যন্ত মেট্রো চলাচল। ঘড়ির কাঁটা তখন ন’টা পেরিয়েছে। অফিস টাইম শুরু। মেট্রো স্টেশনে ভিড় জমতে শুরু করেছে। ভিড়ের মধ্যেই কালীঘাট মেট্রো স্টেশনে ইতঃস্ততভাবে ঘুরে বেড়াতে দেখা গিয়েছিল এক যুবককে। ভিড়ের মধ্যে তাঁকে বিশেষ কেউ আমল দেননি। আচমকাই আপ লাইনে একটি মেট্রো ঢোকা মাত্রই লাইনে ঝাঁপ দেন তিনি। শরীর আটকে যান রেলের পাতে।  তাঁকে এখনও উদ্ধার করে স্থানীয় হাসপাতালে নিয়ে যাওয়া হয়েছে।  টালিগঞ্জ থেকে রবীন্দ্রসদন মেট্রো চলাচল বন্ধ রাখা হয়। মহানায়ক থেকে কবি সুভাষ পর্যন্ত মেট্রো চলছে। মেট্রো চলছে দমদম ও ময়দানের মাঝেও। অফিস টাইমে চরম দুর্ভোগে যাত্রীরা। ৯.৩৯ মিনিট থেকে ফের মেট্রো চলাচল শুরু হয়। পরিষেবা স্বাভাবিক হতে সময় লাগবে বলে জানা গিয়েছে।